Girê Keçel
Girê Keçel (bi tirkî: Karahantepe) şûnwareke arkeolojîk li Rihayê ye. Şûnwar nêzîkî Girê Mirazan e û arkeologan li wir jî kevirên bi şiklê T-yê dîtine. Li gorî Daily Sabah, "Di kolandinê de 250 obelîskên ku fîgurên heywanan li ser wan hene" heta 2020an hatine dîtin. Cih li nêzîkî gundê Vankukê bi ser Aldûşê ve ye û bi qasî 46 kîlometreyan li rojhilatê Girê Mirazan e, ku pir caran jê re şûnwara xwişka wê tê gotin.